ފަރަހް ޚާން ކުންދަރު ( އުފަންވެފައިވަނީ ޖެނުއަރީ 9، 1965 ) އަކީ އިންޑިޔާގެ ފިލްމް ޑައިރެކްޓަރެކެވެ. އަދި ކޮރިއޮގްރާފަރެކެވެ. ފަރަހް ޚާން ގެ މަންމަ މިނާކާ އަކީ ސްކްރިޕްޓް ލިޔުންތެރިޔާ ހަނީ އިރާނީ އަދި ކުޑަކުއްޖެއް ރޯލް ހިންދީ ފިލްމްތަކުގައި ކުޅެފައިވާ ޑޭޒީ އިރާނީ ގެ ދައްތަ އެކެވެ. ފަރަހް ޚާން ކުންދަރު ގެ ބައްޕަ އަކީ ކަމްރާން ޚާން އެވެ. ބޭބެ އަކީ ކޮމެޑީ އެކްޓަރު އަދި ޑައިރެކްޓަރު ސާޖިދު ޚާން އެވެ. ފަރަހް ޚާން ކުންދަރު ޑައިރެކްޓްކުރި ފުަރަތަމަ ފިލްމަކީ 2005 ވަނަ އަހަރު ނިކުތް ފިލްމް މޭ ހޫނާ އެވެ. އަދި އޭގެ ފަހުން 2007 ވަނަ އަހަރު ނިކުތް އޯމް ޝާންތީ އޯމް އަކީ ވެސް ފަރަހް ޚާން ޑައިރެކްޓްކޮށްފައިވާ ފިލްމެކެވެ. ފަރަހް ޚާން ބޮޑަށް މަޝްހޫރުވެފައިވަނީ ހިންދީ ލަވަތަކަށް ނެށުން ތައްޔާރުކޮށްދިނުމުގެ ސަބަބުންނެވެ. އެގޮތުން 100 އަށްވުރެ ގިނަ ހިންދީ ލަވަޔަށް ނެށުން އޭނާ ވަނީ ތައްޔާރުކޮށްދީފައެވެ. ހިންދީ ފިލްމަކަށް ފުރަތަމަ ނެށުން ތައްޔާރުކޮށްދީފައިވަނީ އާމިރު ޚާން ކުޅެފައިވާ ފިލްމް ޖޯޖީތާ ވޮހީ ސިކަންދަރު އަށެވެ.